**Z Á P I S N I C A**

**z XX. zasadnutia Obecného zastupiteľstva obce Choča**

**konaného dňa 8.03.2018 o 18.00 hod. v zasadačke obecného úradu.**

**Prítomní: viď prezenčná listina**

Počet prítomných poslancov OZ: 6

Neprítomní – ospravedlnení: 1

Neprítomní – neospravedlnení: 0

Začiatok zasadnutia: 18.10 hod.

Ukončenie zasadnutia: 20.10 hod.

**Program**: 1.Otvorenie,

2. Procedurálne otázky,

3. Kontrola plnenia uznesení ,

4. Plán práce Obecného zastupiteľstva obce Choča na rok 2018 –

prejednanie návrhu,

5. Plnenie rozpočtu obce k 31.12.2017 – prejednanie,

6. Inventarizácia majetku obce – informácia,

7. Delegovanie zástupcu obce do Rady školy pri MŠ Choča,

8. Rôzne,

9. Návrh na uznesenie,

10.Záver

**K bodu 1**

Starostka obce Alena Záhoreczová privítala prítomných poslancov, hlavnú kontrolórku a ostatných zúčastnených na XX. riadnom zasadnutí Obecného zastupiteľstva obce Choča.

**K bodu 2**

Starostka obce oboznámila poslancov s programom zasadnutia. Keďže nikto nemal žiadny doplňujúci návrh, dala o programe hlasovať.*.*

*Za …..................6, ( Havran, Kéri, Mankovecký, Segíň, Švábová Bc., Rosinská)*

*Proti ........................ 0,*

*Zdržal sa ......................0,*

Za zapisovateľku zasadnutia starostka navrhla pani *Helenu Halmovskú* -hlavnú kontrolórku obce, za členov návrhovej komisie poslancov *Jozefa Havrana* a*Pavla Kériho*, za overovateľov zápisnice pána *Františka Mankoveckého* a*Katarínu Rosinskú.*

O návrhu dala hlasovať*.*

*Za …..................6, ( Havran, Kéri, Mankovecký, Segíň, Švábová Bc., Rosinská)*

*Proti ........................ 0,*

*Zdržal sa ......................0,*

**K bodu 3**

**►** Starostka obce informovala o plnení uznesení ešte zo zasadnutia z 30.11.2017. Na tomto zasadnutí bolo starostke doporučené doplniť Vnútorný mzdový predpis o jednotlivé platové zaradenia a platové triedy zamestnancov obce.

V Článku II. bol Vnútorný mzdový predpis doplnený o požadované údaje a bol poslancom predložený na oboznámenie.

► Ďalej starostka informovala o komunikácii s Okresným úradom, odbor životného prostredia v Zlatých Moravciach ohľadne riešenia výrubu 21 ks topoľov pozdĺž Čerešňového potoka v intraviláne obce. Vzhľadom k už reálnemu spilovaniu určených stromov a medializácii tejto kauzy zo strany občanov, neboli potrebné ďalšie informácie.

►Nakoniec spomenula uznesenie č. 187.- XVIII/2017, v ktorom sa poslanci uzniesli na zosobnení čiastky 2000 €, plus k tomu penále účtovníčke obce, ktoré sa musia vrátiť MF SR z dôvodu nesprávneho postupu pri úhrade faktúry za Rekonštrukciu strechy Materskej školy Choča v roku 2015. Už na zasadnutí 30.11.2017 starostka priblížila celý priebeh poskytnutia a čerpania dotácie na uvedené dielo. Dotácia bola žiadaná a poskytnutá na „ **Rekonštrukciu** strechy Materskej školy Choča.“ V účtovníckej terminológii „rekonštrukcia“ patrí do kapitálových výdavkov, kedy sa poskytnutá dotácia zúčtováva až do dvoch rokov od roku, v ktorom bola poskytnutá. Vzhľadom k tomu, že práce na streche materskej školy začali koncom októbra 2015, no do konca roka pre zlé počasie dokončené neboli, pokračovalo sa v rekonštrukcii až v 03/2016. Vzhľadom k tomu, že faktúra vo výške 7 698,00 € bola vystavená v 12/2015, bola uhradená len jej časť 5 000,00 € a zvyšok bol v dobrom úmysle douhradený v 04/2016.Celková úhrada bola riešená s vedomím, že ide o kapitálový výdavok. Kontrolóri z úradu vlády SR v 08/2017 však zistili určité administratívne nezrovnalosti v Oznámení o poskytnutí dotácie, tieto aj rozporovali na MF SR, avšak neúspešne. Obec horeuvedenú časť dotácie vrátiť musí. Avšak vzhľadom k tomu, že účtovníčka len zaúčtuje príjmy a výdavky na príslušné účty, všetky úhrady obce rieši starostka obce, požiadala poslancov, aby prehodnotili spomenuté uznesenie, nakoľko nejde o  úmyselné poškodenie obce.

*Poslanci uvedené informácie vzali na vedomie.*

**K bodu 4**

V tomto bode poslanci obecného zastupiteľstva prejednali Návrh plánu práce Obecného zastupiteľstva obce Choča na rok 2018.

*Pavel Kéri* – navrhol do Plánu práce zaradiť v mesiaci august 2018 aj pomoc Obecného zastupiteľstva obce Choča Poľovnému združeniu Dolinky pri organizovaní „ Poľovníckeho dňa.“

S takto doplneným predloženým návrhom prítomní poslanci jednohlasne súhlasili.

*Za …..................6, ( Havran, Kéri, Mankovecký, Segíň, Švábová Bc., Rosinská)*

*Proti ........................ 0,*

*Zdržal sa ......................0,*

**K bodu 5**

Ďalej sa poslanci zaoberali plnením rozpočtu obce Choča za rok 2017. Rozpočet predstavoval nasledovné údaje:

**CELKOVÉ PRÍJMY OBCE ZA ROK 2017: ......... 205 731,27 Eur**

**CELKOVÉ VÝDAVKY OBCE ZA ROK 2017: ......... 200 462,85€ Eur**

Jednotlivé položky príjmovej i výdavkovej časti rozpočtu boli vysvetlené a rozdiskutované.

*Jozef Havran* – poukázal na značnú úsporu – finančných prostriedkov v kapitole materská škola.

Starostka vysvetlila, že ide o úsporu na základe zníženia platových tried, no zároveň upozornila, že položka odvody do poisťovní v prípade úhrady dlžného poistného je započítaná v kapitole Verejná správa. Správne mala byť rozpočítaná aj v kapitolách materská škola a školská jedáleň, v tom prípade úspora fin. prostriedkov na kapitole materská škola je v inej výške.

*Jozef Havran* – žiada na najbližšom zasadnutí o presný prepočet.

*Pavel Kéri* – v príjmoch daní stále figurujú neplatiči, žiada predložiť zoznam neplatičov za rok 2017 a roky ďalšie a návrh možného riešenia.

Starostka obce v závere podotkla, že s výsledkom  plnenia rozpočtu obce sa poslanci stretnú ešte pri predkladaní Výročnej správy.

*Poslanci správu o plnení rozpočtu vzali na vedomie.*

**K bodu 6**

Starostka obce predložila poslancom Inventarizáciu majetku obce k 31.12.2017 s nasledovným výsledkom:

Obec vlastní **cenné papiere** vo výške: 85 962,10 €

**Stavby:** Nadobúdacia cena: 1 042 676,18 €

Zostatková cena: 406 118,28 €

**Samostatne hnuteľné veci**: Nadobúdacia cena: 16 790,88 €

Zostatková cena: 2 764,10 €

Obec vlastní **pozemky** v celkovej výške: 161 856,60 €

**Hodnota majetku daného do spotreby** ( nábytok, zariadenie..) je k 31.12.2017 v celkovej hodnote 38 224,44 €.

Rekapitulácia majetku je prílohou zápisnice.

*Poslanci výsledky inventarizácie majetku vzali na vedomie.*

**K bodu 7**

Starostka obce predložila žiadosť riaditeľky Materskej školy Choča pani Lucii Králikovej o delegovanie člena Rady školy zo zástupcov poslancov obce.

V tajnom hlasovaní najviac hlasov získal poslanec Ondrej Segíň, ktorý bude delegovaný za člena Rady školy pri Materskej škole v Choči.

*Výsledky hlasovania sú prílohou zápisnice.*

**K bodu 8**

Hlavná kontrolórka obce pani Helena Halmovská predložila poslancom Plán kontrolnej činnosti hlavného kontrolóra na I. polrok 2018.

*Plán kontrolnej činnosti poslanci vzali na vedomie.*

Následne starostka obce predložila jednotlivé žiadosti doručené do kancelárie obecného úradu:

► **DHZ CHOČA , Čj. 2/2018**– dodatočne predložená žiadosť o prenájom priestorov Kultúrneho domu Choča dňa 3.02.2018 z dôvodu usporiadania II. Ročníka hasičského plesu.

*Poslanci žiadosť dodatočne schválili.*

*Za …..................6, ( Havran, Kéri, Mankovecký, Segíň, Švábová Bc., Rosinská)*

*Proti ........................ 0,*

*Zdržal sa ......................0,*

*►***Jozef Drgoňa, Čj. 44/2018** – žiadosť o prenájom priestorov KD Choča dňa 14.04.2018 z dôvodu rodinnej oslavy.

*Poslanci žiadosť jednohlasne schválili.*

*Za …..................6, ( Havran, Kéri, Mankovecký, Segíň, Švábová Bc., Rosinská)*

*Proti ........................ 0,*

*Zdržal sa ......................0,*

► **Július Čepček, Čj. 30/2018** - žiadosť o prenájom priestorov KD Choča za účelom usporiadania rodinnej oslavy dňa 5.05.2018.

Poslanci žiadosť jednohlasne schválili.

*Za …..................6, ( Havran, Kéri, Mankovecký, Segíň, Švábová Bc., Rosinská)*

*Proti ........................ 0,*

*Zdržal sa ......................0,*

► **Erika Kváčová, Čj. 100/2018** – žiadosť o prenájom priestorov KD Choča z dôvodu usporiadania XV. Ročníka Chočianskeho majálesu dňa 12.05.2018.

*Poslanci žiadosť jednohlasne schválili.*

*Za …..................6, ( Havran, Kéri, Mankovecký, Segíň, Švábová Bc., Rosinská)*

*Proti ........................ 0,*

*Zdržal sa ......................0,*

► **Veronika Matejová, Čj.43/2018** – žiadosť o prenájom priestorov KD z dôvodu usporiadania rodinnej oslavy dňa 30.06.2018.

*Poslanci žiadosť jednohlasne schválili.*

*Za …..................6, ( Havran, Kéri, Mankovecký, Segíň, Švábová Bc., Rosinská)*

*Proti ........................ 0,*

*Zdržal sa ......................0,*

► **Mgr. Peter Drgoňa , Č.j. 24/2018** – žiadosť o prenájom priestorov KD za účelom usporiadania Katarínskej zábavy dňa 17.11.2018.

*Poslanci žiadosť jednohlasne schválili.*

*Za …..................6, ( Havran, Kéri, Mankovecký, Segíň, Švábová Bc., Rosinská)*

*Proti ........................ 0,*

*Zdržal sa ......................0,*

*►***Ing. Imrich Benda, Čj. 83/2018** – žiadosť o povolenie výstavby závory pred vstupnou bránou do jeho rodinného domu na zabezpečenia ochrany vstupného mostu a vlastnej brány z dôvodu ustavičného otáčania sa motorových vozidiel.

Starostka upresnila, že na Školskej ulici je dávnejšie problém jednak s množstvom dlhodobo odparkovaných áut, ale aj s neporiadkom pred domom č.151. Informovala, že uvedenú situáciu ohľadne neporiadku už riešila pohovorom s obyvateľmi, no zatiaľ nápravu nezaregistrovala.

Poslanci OZ sa uvedenou žiadosťou zaoberali a zvažovali návrh prijatia VZN o dlhodobom parkovaní motorových vozidiel. Dohodli sa, že problém uvedený v žiadosti Ing. Bendu sa začne riešiť tvaromiestnou obhliadkou.

*S uvedeným postupom poslanci súhlasili.*

*Za …..................6, ( Havran, Kéri, Mankovecký, Segíň, Švábová Bc., Rosinská)*

*Proti ........................ 0,*

*Zdržal sa ......................0,*

► **Martina Drgoňová, Čj. 95/2018** – ako zástupkyňa 13 mladých mamičiek z obce, žiada poslancov OZ o prenajatie vhodných obecných priestorov, kde by sa mamičky s deťmi mohli stretávať najmä v prípade nepriaznivého počasia.

Poslanci OZ sa s uvedenou žiadosťou zodpovedne zaoberali. Zhodli sa, že jediný vhodný priestor na takéto stretávanie je veľká miestnosť v nadstavbe športových šatní. Avšak vzhľadom na prístupové schodisko do týchto priestorov hrozí nebezpečenstvo pri pohybe malých detí.

*Najmä z tohoto dôvodu, ale aj pre bezpečnú prevádzku Obecné zastupiteľstvo obce Choča* ***doporučuje*** *starostke obce hovoriť s mamičkami a vytvoriť riadny Organizačný poriadok ohľadne prevádzkovania týchto priestorov na spomínaný účel.*

***►*Niké *–* PRVÁ SLOVENSKÁ STÁVKOVÁ SPOLOČNOSŤ, Čj. 62/2018 –** žiadosť o otvorenie stávkovej kancelárie Niké a odsúhlasenie prevádzkových hodín:

PO: - ŠT: 15:00 – 22:00

PIA: 15:00 – 01:00

SO: 08:00 – 01:00

NE: 10:00 – 22:00

Poslanci sa uvedenou žiadosťou zaoberali a spoločne sa zhodli na úprave prevádzkových hodín v piatok a v sobotu len do 24:00.

*Otvorenie stávkovej kancelárie v Pohostinstve Wood Bar, Choča č. 46 poslanci Obecného zatupiteľstva schválili.*

*Za …..................6, ( Havran, Kéri, Mankovecký, Segíň, Švábová Bc., Rosinská)*

*Proti ........................ 0,*

*Zdržal sa ......................0,*

**► Ing. Jaroslav Záhorecz, Čj. 97/2018 –** žiadosť o vydanie stanoviska k plánovanej individuálnej výstavbe rodinného domu v extraviláne obce, na pozemku par.č. 421/172 o výmere 1200 m2, ktorý je odčlenený z pozemku 421/28, druh pôdy orná pôda. Žiadateľ predložil aj kópiu Geometrického plánu č.10/2018.

Starostka obce objasnila, že vzhľadom k tomu, že obec Choča nemá vypracovaný Územný plán a žiadateľ rieši kúpu pozemku – druh orná pôda v extraviláne obce, čo je delenie ornej pôdy, je pre zápis v katastri nehnuteľností potrebné aj stanovisko obce k zámeru žiadateľa, nakoľko sa jedná o delenie pôdy za účelom individuálnej výstavby rodinného domu.

*Poslanci OZ sa s uvedenou žiadosťou dôkladne zaoberali a jednohlasne schválili , že uvedená parcela č.421/172, o výmere 1 200 m,2  druh orná pôda, K.ú. Choča, je určená na individuálnu bytovú výstavbu a jej využitie bude iné ako na poľnohospodárske účely.*

*Za …..................6, ( Havran, Kéri, Mankovecký, Segíň, Švábová Bc., Rosinská)*

*Proti ........................ 0,*

*Zdržal sa ......................0,*

**K bodu 9**

Návrhová komisie prečítala návrh na uznesenie. Starostka dala o návrhu hlasovať.

*Poslanci návrh na uznesenie jednohlasne schválili*.

*Za …..................6, ( Havran, Kéri, Mankovecký, Segíň, Švábová Bc., Rosinská)*

*Proti ........................ 0,*

*Zdržal sa ......................0,*

**K bodu 10**

Starostka poďakovala prítomným poslancom, ako aj ďalším občanom za účasť a XX. zasadnutí Obecného zastupiteľstva obce Choča a zasadnutie ukončila.

**Overovatelia zápisnice:**

František Mankovecký …....................................

Katarína Rosinská …....................................

**Alena Záhoreczová**

starostka obce